**Corc Dik** (ivr. ‏ג'ורג' דיק‏‎, *ərəb.* جورج ديك‎) — İsrail diplomatı. 2018-ci ildən bəri İsrailin Azərbaycandaki səfiridir. O, səfir təyin olunan ilk Xristian İsrail ərəbidir.

Həyatı
------

Dik Yafanın Əcəmi məhləsində, müxtəlif mənşəli qonuşular ətrafında böyüyüb. O, Rayxman Hüquq Məktəbində və Fulbrayt proqramının dəstəyi ilə Corctaun Universitetində oxumuşdu.

2008-ci ildə Dik Xarici İşlər Nazirliyində işləməyə başlamışdı. 2009-2012 illərin arasında o, Nigeriyadaki missiyanın başçısı idi. 2012-2015 illərin arasında Dik Norveçdə səfirin müavvini olaraq işləyirdi. 2014-cü ildə, Qoruyucu Sərhəd əməliyyatı zamanı isə, orda səfir səlahiyyətlərini icra edən idi.

2018-ci ildə Dik İsrailin Azərbaycanda səfiri vəzifəsinə təyin edilib. Beləliklə o, İsrailin ilk Xristian ərəb səfiri olmuş. İsrailin ondan əvvəl də ərəb səfiri olmuşdu. Əli Yəhya İsrailin Finlandiyada və Yunanıstanda səfiri olmuşdu.

2022-ci ildə Səfir Dikin rəsmi twitter hesabında *Təbrizin sehirli nağılları* (*ing.* Mysterious Tales of Tabriz) kitabı ilə şəkili Azərbaycandaki İran səfiri Seyid Abbas Musəvinin İsrailli həmkarını hədələyən tviti ilə qarşılanıb. Bunun ətrafında sosial şəbəkələrdə geniş müzakirələr baş vermişdi.

Mənşəyi
-------

Dikin atası vergi məsləhətçisi idi. O, Pravoslav Xristianların Assosiasiyasının katibi idi və Yafada çox tanınırdı. 2015-ci ildə Tev-Aviv-Yafanın meri, Ron Huldai onun adına meydan açmışdı. Dikin sözlərinə görə, atasının tərəfindən Antaraan Hambarian adlı böyük nənəsi erməni fəlakətini yaşamışdı. Onun baba-nənələri ərəblər yeni yaranan İsrail dövlətinə hücum edəndə Livana qaçıblar. Onlara deyilib ki, evlərində qalsaydılar, yəhudilər onlara qarşı qırğın törədəcəkdilər və gözləntiləri o idi ki, ərəb orduları yəhudilərə qalib gələn kimi, onlar evlərinə qayıdacaqlar. Dik onun nənə-babasının özünü "aldadılmış" hiss edib, Livanda qaçqın şəkildə qalmaqdan əvəzinə Yafaya qanuna qarşı şəkildə qayıtdıqlarından danışıb. Ölkəyə qayıdış İsrail qanunlarına zidd olduğuna görə, elektrikçi olan Dikin babası həbs olunub. Lakin, yəhudi dostları və həmkarları ona azadlığa çıxmağa kömək ediblər. Qaçqın olmuş Dikin bəzi qohumları İsrailə qayıtmayıb, özünə həyat dünyanın müxtəlif yerlərində qurmuşlar.

İstinadlar
----------

1. ↑  *Armin Rosen.* "Israel Appoints Its First Arab Christian Ambassador". The Tablet. 20 November 2018. 21 November 2018 tarixində arxivləşdirilib. İstifadə tarixi: 19 February 2023.
2. 1 2 3  *Jackman, Josh.* "Arab who is a diplomat for Israel". Jewish Chronicle. 7 May 2015. 19 February 2023 tarixində arxivləşdirilib. İstifadə tarixi: 20 November 2018.
3. 1 2 3 4 5  *Berrin, Danielle.* "Within Israel's cauldron of conflict, George Deek wants to redefine the future". The Jewish Journal of Greater Los Angeles. 26 April 2017. 19 February 2023 tarixində arxivləşdirilib. İstifadə tarixi: 20 November 2018.
4. 1 2  *Keinon, Herb.* "Jewish state appoints Christian envoy to Muslim country". Jerusalem Post. 15 November 2018. 15 November 2018 tarixində arxivləşdirilib. İstifadə tarixi: 20 November 2018.
5. ↑  *Rosen, Armin.* "Israel Appoints its First Arab Christian Ambassador". Tablet. 20 November 2018. 21 November 2018 tarixində arxivləşdirilib. İstifadə tarixi: 20 November 2018.
6. ↑  "Arxivlənmiş surət". 2023-03-02 tarixində arxivləşdirilib. İstifadə tarixi: 2023-03-02.
7. ↑  "יצא ממעגל הנכבה". 21 May 2015. 20 February 2023 tarixində arxivləşdirilib. İstifadə tarixi: 20 February 2023.
8. ↑  "Arxivlənmiş surət". Twitter (ingilis). 2022-07-23 tarixində arxivləşdirilib. İstifadə tarixi: 2022-11-07.

Xarici keçidlər
---------------

* *Twitter* hesabı
* *Facebook* hesabı
* *Instagram* hesabı
* Speech of 2014-11-17 "My family's story in 1948 - fleeing Jaffa, building a future in Israel."